
เรื่อง  กำหนดมาตรการสถานศึกษาปลอดบุหรี่ของศูนย์พัฒนาเด็กเล็กบ้านอู่ทอง 
องค์การบริหารส่วนตำบลกะหรอ 
-----------------------------------------

ตามที่กระทรวงสาธารณสุข โดยกรมควบคุมโรคได้ร่วมมือกับกรมส่งเสริมการปกครองท้องถิ่น  กระทรวงมหาดไทยในการขับเคลื่อนการบริโภคยาสูบทั้งเชิงนโยบาย  และการดำเนินการตามแผนยุทธศาสตร์การควบคุมยาสูบแห่งชาติ ฉบับที่ 2 พ.ศ.2559 – 2562  โดยเฉพาะยุทธศาสตร์ที่ 2 ป้องกันมิให้เกิดผู้เสพยาสูบรายใหม่และเฝ้าระวังธุรกิจยาสูบ ที่มุ่งเป้าไปยังเด็ก เยาวชน และนักสูบหน้าใหม่  รวมทั้งการปฏิบัติตามพระราชบัญญัติควบคุมผลิตภัณฑ์ยาสูบ พ.ศ.2560 ร่วมไปกับการดำเนินการสถานศึกษาปลอดบุหรี่ให้ครอบคลุมสถานศึกษาทุกระดับ  ทุกสังกัด ตามแนวทาง  7 มาตรการเพื่อสถานศึกษาปลอดบุหรี่ นั้น                                                                                                                                                                                                                                                                                                                                                                                                
ศูนย์พัฒนาเด็กเล็กบ้านอู่ทอง  องค์การบริหารส่วนตำบลกะหรอ  ตระหนักถึงความสำคัญของการป้องกันและแก้ไขปัญหายาเสพติดโดยเฉพาะบุหรี่เพราะเป็นสารเสพติดเบื้องต้นที่เป็นสาเหตุในการเสพสิ่งเสพติดอื่นๆได้ ดังนั้น ศูนย์พัฒนาเด็กเล็กบ้านอู่ทอง องค์การบริหารส่วนตำบลกะหรอ จึงมีนโยบายให้เป็นสถานศึกษาปลอดบุหรี่ ดังนี้ 
1. ศูนย์พัฒนาเด็กเล็กดำเนินการตามพระราชบัญญัติควบคุมผลิตภัณฑ์ยาสูบ พ.ศ.2560 
และอนุบัญญัติที่เกี่ยวข้อง
2. ศูนย์พัฒนาเด็กเล็กเป็นเขตปลอดบุหรี่ตามกฎหมาย ห้ามมิให้มีการสูบบุหรี่ในบริเวณ
สถานศึกษาอย่างเด็ดขาด
3. หัวหน้าสถานศึกษา ครู และ และบุคลากรทางการศึกษา  ปฏิบัติตนเป็นแบบอย่างแก่
เด็กในศูนย์พัฒนาเด็กเล็ก  ไม่สูบบุหรี่ในสถานศึกษา
4. ศูนย์พัฒนาเด็กเล็กจัดกิจกรรมรณรงค์ สร้างวัฒนธรรมด้านสุขภาพอนามัย ติดป้ายห้าม
สูบบุหรี่ในบริเวณสถานศึกษา
5. ศูนย์พัฒนาเด็กเล็กเฝ้าระวังไม่ให้มีการสูบบุหรี่ รวมถึงการขาย  การส่งเสริมการขาย 
การโฆษณาผลิตภัณฑ์ยาสูบในสถานศึกษา

       		ทั้งนี้  ตั้งแต่บัดนี้เป็นต้นไป

       ประกาศ   ณ   วันที่   7  เดือน  มกราคม  พ.ศ.2564

                                                                       (นายมนัสพงค์  สุทธิเดช)
                                                                 นายกองค์การบริหารส่วนตำบลกะหรอ  

